1. pielikums

Latvijas Investīciju un attīstības aģentūras

rīkojumam Nr. 1.1-2/2024/37

**Prasības LIAA tehnoloģiju pārstāvniecības (biznesa inkubatora) Rīgā telpām un infrastruktūrai.**

LIAA tehnoloģiju pārstāvniecības Rīgā telpu un infrastruktūras vispārējās prasības:

1. Telpas atrodas Rīgas valstspilsētas centrā.
2. Nepieciešamā platība:
	1. 18-22 m2 biroju telpa, kurā jābūt iespējai izveidot vismaz 3-4 darba vietas;
	2. cenā jāietilpst pieejai:
		1. atsevišķai telpai tikšanās, pārrunu, sapulču, attālinātu konferenču vai citu pasākumu organizēšanai līdz 10 personām;
		2. atsevišķai telpām zvaniem vai pieejai individuālām zvanu būdiņām;
		3. labierīcībām;
		4. aprīkotai virtuves zonai (vēlams un tiks uzskatīts par priekšrocību).
3. Telpas iespējams nomāt un izmantot no 2024.gada augusta uz vienu gadu, nodrošinot iespēju pagarināt termiņu līdz pat 2029.gada 31.decembrim.
4. Telpu atrašanās vieta ir ērti pieejama gan ar privāto, gan vēlams sabiedrisko transportu.
5. Telpas ir labā vai teicamā stāvoklī un funkcionāli ir piemērotas LIAA tehnoloģiju pārstāvniecības darbības, t.sk., biznesa inkubatora pakalpojumu, nodrošināšanai.
6. Telpām ir piekļuve jebkurā diennakts laikā.
7. Telpas un ēka atbilst vides pieejamības prasībām (vēlams un tiks uzskatīts par priekšrocību).
8. Telpas atbilst sanitārajām prasībām (t.sk., vēlams iekštelpu mikroklimata regulēšana) un ugunsdrošības prasībām visā līguma darbības laikā.
9. Pie konkrētās ēkas pieejama bezmaksas autostāvvieta pārstāvniecības darbiniekiem un klientiem (vēlams un tiks uzskatīts par priekšrocību).
10. Apsaimniekošanas un uzturēšanas pakalpojumu, komunālo pakalpojumu un specifiskās prasības:
	1. apsaimniekošana un uzturēšana (apsaimniekošanas programma);
	2. komunālie pakalpojumi – apkure, aukstais un karstais ūdens, kanalizācija, elektrība un atkritumu izvešana;
	3. specifiskās prasības:
		1. tehniskā apsardze telpām un ēkai (vēlams; tiks izvērtēts atkarībā no konkrētajām telpām un piedāvājuma);
		2. uzkopšana (vēlams; tiks izvērtēts atkarībā no konkrētajām telpām un piedāvājuma);
		3. paklāju maiņa (vēlams; tiks izvērtēts atkarībā no konkrētajām telpām un piedāvājuma);
		4. interneta pieslēgums – darba dienās darba laikā ir pieejams stabils internets ar ātrumu vismaz 50-100 Mbit/s vismaz 95% laika mēnesī (vēlams un tiks izvērtēts atkarībā no konkrētajām telpām un piedāvājuma);
		5. iespēja pēc nepieciešamības par papildus maksu nomāt papildus līdz 5 iekārtotām kopstrādes darba vietām vai nomāt papildus platību līdz 5 kopstrādes darba vietu izveidošanai. Piedāvājumā jānorāda vai tiek piedāvātas iekārtotas kopstrādes darba vietas vai papildus platība un maksu kā cenu par 1 m2, kas ietver visas saistītās izmaksas (piemēram, nomas maksa, apsaimniekošana, uzturēšana un komunālie pakalpojumi) un vienas darba vietas platību m2 ar nosacījumu, ka viena kopstrādes darba vietas platība ir 4-7 m2.
		6. iespēja pēc nepieciešamības par papildus maksu nomāt telpu pasākumu organizēšanai līdz 100 personām, kas ir aprīkota ar skaņas tehniku (mikrofoni, pults, skaļruņi), ekrānu, krēsliem, skatuves zonu.